钦定古今图书集成/理学汇编/学行典/第222卷 > 俞承勋
## 钦定古今图书集成/理学汇编/学行典/第222卷 > 俞承勋

按《四川总志》：“俞承勋，保宁千户所指挥。七岁失父，既
娶，不入私闺，设榻母旁，省视寒温，竭力甘旨，自啖粗
粝。每追思父面，存想图画，宛然肖形，若有神助。严祀
堂中，岁时哀泣。母八十四岁无疾卒，号恸泪尽，继以
血，凡二十馀日。既葬庐墓，甘露降树，白鸠来巢，咸以
为孝感，累蒙旌异。”